
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-982-lē

	
	(prot. Nr. 28, 87. §)




Par zemes vienības Mazajā Juglas ielā 4F, Rīgā (kadastra apzīmējums 01001230237), kā līdzvērtīgās zemes nodošanu īpašumā


Adresāts: [..].

[bookmark: _Hlk148004699]Rīgas valstspilsētas pašvaldībā līdzvērtīgās zemes pieprasītāju reģistrā ir reģistrēts iesniegums Nr. 1248 par līdzvērtīgas zemes piešķiršanu par īpašumā neatjaunoto bijušo zemesgabalu Kundziņsalas 3. līnijā, 96. grupa, 79. grunts, 975,4 m2 platībā (turpmāk – Bijušais īpašums).
Izvērtējot iesniegumu un administratīvajā lietā esošos dokumentus, konstatēts:
1) ar Rīgas pilsētas zemes komisijas 07.03.1996. lēmumu Nr. 10/57 “Par īpašuma tiesību atzīšanu uz zemesgabalu Rīgā, Kundziņsalas 3. līnijā, 96. grupa, 79. grunts” [..] (personas kods [..]) ir atzītas tiesības 1/2 (vienas otrās) domājamās daļas apmērā saņemt līdzvērtīgu zemi par Bijušo īpašumu, jo tas atrodas Rīgas ostas teritorijā;
2) saskaņā ar Rīgas apgabaltiesas zvērinātas notāres Agritas Liepnieces 09.02.2026. izsniegto mantojuma apliecību (reģistra Nr. 444) mantojuma tiesībās uz 08.09.2022. mirušās [..] (personas kods [..]) visu atstāto mantojumu, tai skaitā uz tiesībām saņemt līdzvērtīgu zemi par Bijušo īpašumu, apstiprināta [..] (personas kods [..]), kura ir [..] meita, 1. šķiras likumiskā mantiniece; 
3) ar Rīgas valstspilsētas pašvaldības Īpašuma departamenta 16.02.2026. atzinumu Nr. DI-26-4-atz “Par līdzvērtīgas zemes piešķiršanu” [..] ir atzītas tiesības par Bijušo īpašumu (21.07.1940. vērtība atbilstoši Valsts zemes dienesta 15.10.2010. bijušā zemes īpašuma vērtības aprēķina protokolam Nr. 20-01/C-0105261-2 ir 717 lati jeb 1020,20 euro) saņemt īpašumā kā līdzvērtīgu zemi zemes vienību Mazajā Juglas ielā 4F, Rīgā (kadastra apzīmējums 01001230237), aptuveni 431 m2 platībā; 
4) pēc veiktās kadastrālās uzmērīšanas dabā zemes vienības Mazajā Juglas ielā 4F, Rīgā (kadastra apzīmējums 01001230237), platība ir 431 m2, un tās vēsturiskā kadastrālā vērtība 31.12.2007. atbilstoši Valsts zemes dienesta 21.12.2016. informācijai par aprēķināto zemes vienības vēsturisko kadastrālo vērtību Nr. 9-03/597173-1/6 ir 560 lati jeb 796,81 euro;
[bookmark: _Hlk158208296][bookmark: _Hlk153449761]5) [..] nododama īpašumā kā līdzvērtīgā zeme zemes vienība Mazajā Juglas ielā 4F, Rīgā (kadastra apzīmējums 01001230237), 431 m2 platībā.
Pamatojoties uz likuma “Par zemes reformu Latvijas Republikas pilsētās” 8. panta pirmās daļas 1. punktu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.1 panta otro daļu un pārejas noteikumu 34. punktu, likuma “Par zemes reformas pabeigšanu pilsētās” 5. panta trešo daļu, ņemot vērā Ministru kabineta 19.05.2008. noteikumu Nr. 352 “Līdzvērtīgas zemes kompensācijas fonda izveidošanas kārtība, kā arī kārtība, kādā aprēķina bijušā zemes īpašuma vērtību, kāda tā bija 1940. gada 21. jūlijā, un kārtība, kādā tiek piešķirta līdzvērtīga zeme bijušajiem zemes īpašniekiem vai viņu mantiniekiem” 14.–26. punktu, Rīgas valstspilsētas pašvaldības Īpašuma departamenta 16.02.2026. atzinumu Nr. DI-26-4-atz “Par līdzvērtīgas zemes piešķiršanu”, Rīgas dome nolemj:

[bookmark: _Hlk137642530][bookmark: _Hlk153450400]1. Nodot [..] (personas kods [..]) īpašumā kā līdzvērtīgu zemi zemes vienību Mazajā Juglas ielā 4F, Rīgā (kadastra apzīmējums 01001230237), 431 m2 platībā saskaņā ar mērnieces Janas Brices (sertifikāta Nr. AB0210) zemes robežu plānu un situācijas plānu (22.05.2026. reģistrēti Nekustamā īpašuma valsts kadastra informācijas sistēmā).

2. Noteikt, ka [..], saņemot īpašumā lēmuma 1. punktā minēto zemes vienību, ir saņēmusi visu zemi, kas viņai pienākas par Bijušo īpašumu un uz citām zemes vienībām nav tiesīga pretendēt.

3. [..] ņemt vērā, ka:
3.1. atbilstoši ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprinātās Rīgas teritorijas plānojuma grafiskās daļas kartei “Funkcionālais zonējums” zemes vienība Mazajā Juglas ielā 4F, Rīgā (kadastra apzīmējums 01001230237), 431 m2 platībā atrodas jauktas centra apbūves teritorijā (JC1). Zemes vienība izmantojama atbilstoši ar minētajiem saistošajiem noteikumiem apstiprinātajiem Rīgas teritorijas plānojuma teritorijas izmantošanas un apbūves noteikumiem;
3.2. lēmuma 1. punktā minētā zemes vienība uzskatāma par perspektīvā apgūstamu teritoriju, jo nav veikta plānotās ielas un inženierkomunikāciju tīklu izbūve, kas realizējama par ieinteresēto personu vai Rīgas valstspilsētas pašvaldības līdzekļiem turpmākā plānošanas perioda ietvaros. Zemes vienības atļautā izmantošana ir rindu un dvīņu māju būvniecība. Rindu māju apbūves iespējas realizējamas, zemesgabalu īpašniekiem vienojoties par kopēja būvobjekta izstrādi atbilstoši detālplānojuma teritorijas izmantošanas un apbūves noteikumu prasībām, nodrošinot arī piekļuvi un detālplānojumā paredzētos inženiertīklus;
3.3. zemes vienības Mazajā Juglas ielā 4F, Rīgā (kadastra apzīmējums 01001230237), lietošanas tiesības skar apgrūtinājumi. Informācija par savā zemes vienībā esošām apgrūtinātajām teritorijām un objektiem, kam saskaņā ar Aizsargjoslu likumu noteiktas aizsargjoslas, pieejama Apgrūtināto teritoriju informācijas sistēmā (ATIS). Zemes īpašnieks, tiesiskais valdītājs vai lietotājs informāciju var saņemt Valsts zemes dienesta portāla  www.kadastrs.lv e-pakalpojumā “ATIS dati par savām zemes vienībām”;
3.4. viena mēneša laikā no lēmuma stāšanās spēkā ir jāreģistrējas Rīgas valstspilsētas pašvaldības Finanšu departamentā kā nekustamā īpašuma nodokļa maksātājai.
4. Lēmums ir pamats īpašuma tiesību nostiprināšanai zemesgrāmatā uz zemes vienību Mazajā Juglas ielā 4F, Rīgā (kadastra apzīmējums 01001230237), iesniedzot šo lēmumu kopā ar nostiprinājuma lūgumu Rīgas pilsētas tiesā saskaņā ar Zemesgrāmatu likuma 56. panta pirmo daļu un 57. pantu un likuma “Par nekustamā īpašuma ierakstīšanu zemesgrāmatās” 7. pantu.

Saskaņā ar Administratīvā procesa likuma 70. panta pirmo daļu lēmums stājas spēkā ar tā paziņošanas brīdi. Atbilstoši Paziņošanas likuma 9. panta otrajai  daļai dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
Lēmumu saskaņā ar Administratīvā procesa likuma 188. panta otro daļu un 189. panta pirmo daļu var pārsūdzēt viena mēneša laikā no dienas, kad lēmums stājies spēkā, iesniedzot pieteikumu Administratīvās rajona tiesas attiecīgajā tiesu namā pēc pieteicēja deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas.



	Rīgas domes priekšsēdētājs

